  Анжелика Тихонова корреспондент Эстониысь Таллинын 2019-тӥ арын 20-21 оштолэзе ортчем нылкышноос куспын сумоя Европалэн чемпионатаз Удмуртиысь Анна Полякова вормиз. Со сярысь элькунысьтымы спортъя дасяськонъя центрлэн пресс-службаез ивортэ. Анна Полякова +95 килограмм секталая категориын зарни медаль утӥз, со сяна Россилэн люкам командаеныз ӵошатсконын вормисе потӥз. Тодэ вайытом, Удмуртия спортэн тужгес эшъяськись улосвыл луиз. Тегъёс: Спорт Удмуртия Эстония  